**MENINA PLANINA**

Menina planina je razgibana gozdnata kraška planota z vmesnimi pašniki v vzhodnem delu Kamniško-Savinjskih Alpah. Kraški teren se kaže z mnogoterimi vrtačami, jamami, brezni in tudi zijalko. Med našim raziskovanjem Menine si bomo ogledali vhodni del udorne jame Jespa, ki leži v bližini Doma na Mali planini. V Domu so bomo privoščili planinski čaj, po lastni želji pa tudi kaj več. Obenem pa si bomo pogledali, kako na koči skrbijo, da objekt v čim manjši meri negativno vpliva na naravno okolje.

Seveda pa izlet na Menino ne bo potekal brez vzpona na razgledni stolp, ki je postavljen na najvišjem vrhu Menine planine, Vivodniku.

Planinski izlet bo potekal iz gornjegrajske strani. Starejša skupina bo vse skupaj hodila 4-5 ur, mlajša skupina pa cca 3-4 ure, a z primerno krajšo razdaljo.

**Odhod in povratek**

V **soboto 23. septembra 2017** na Brdu ob **7.00** pred šolo, v Domžalah za Vele ob **7.15** v Preserjah ob **7.25** pred šolo, v Kamniku ob **7.35** pri športni dvorani.

Povratek na zborna mesta v Kamnik ob 16.00, v Preserje ob 16.10, v Domžale ob 16.20 in na Brdo ob 16.35.

**Slabo vreme**

Izlet bo v vsakem vremenu! Povratek bo predvidoma eno uro zgodnejši od načrtovanega.

**Obvezna oprema**

Gojzarji, nahrbtnik, udobne dolge hlače, vetrovka, pulover, rezervno perilo, kapa, rokavice, malica in topel čaj, kos izolacijske podloge za sedenje na tleh, vrečka za smeti, Cici dnevnik ali dnevnik Mladega planinca in dežnik ali pelerina (v primeru dežja).

**Cena in prijave**

Cena izleta je 3 € (izlet je sofinanciran s strani Ekosklada, Slovenskega okoljskega javnega sklada).

Izpolnjen odrezek prinesi mentoricam **do torka, 19. septembra**. Denar imej s seboj na izletu, **saj ga bomo pobrali na avtobusu**.

**Vodji izleta in informacije:** Dušan Prašnikar (031 694 134), vodnik Planinske zveze Slovenije in pomočnik Marcel Kogovšek.



Prijavljam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_razreda OŠ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Tel. št.staršev\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis staršev : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domov gre (ustrezno obkroži): sam/a s starši